KOMISIJOS REGLAMENTAS (EB) Nr. 1413/2007
2007 m. lapkričio 30 d.
nustatantis vienam ūkininkui tenkančio ploto, už kurį 2007 m. prašoma paramos energetiniams augalams auginti, sumažinimo koeficientą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 89 straipsnio 2 dalį,
kadangi:
(1)
Reglamento (EB) Nr. 1782/2003 89 straipsnio 1 dalyje nustatytas didžiausias garantuojamas 2 000 000 ha plotas, už kurį gali būti skiriama parama energetiniams augalams auginti, nustatyta to reglamento 88 straipsnyje. 89 straipsnio 2 dalyje nurodyta, kad, jei plotas, už kurį prašoma paramos, viršija didžiausią garantuojamą plotą, tais metais proporcingai mažinamas vienam ūkininkui tenkantis plotas, už kurį prašoma paramos.
(2)
Pagal 2004 m. spalio 29 d. Komisijos reglamento (EB) Nr. 1973/2004, nustatančio išsamias Tarybos reglamento (EB) Nr. 1782/2003 nuostatų dėl to reglamento IV ir IVa antraštinėse dalyse numatytų paramos schemų ir atidėtos žemės naudojimo žaliavoms auginti taikymo taisykles (2), 4 straipsnį sumažinimo koeficientas turi būti nustatytas iki išmokų skyrimo ūkininkams ir ne vėliau kaip kitų metų sausio 31 d., remiantis duomenimis, perduotais pagal to reglamento 3 straipsnio 1 dalies b punktą.
(3)
Pagal Reglamento (EB) Nr. 1973/2004 3 straipsnio 1 dalies b punktą valstybės narės perdavė Komisijai duomenis apie bendrą plotą, už kurį 2007 m. nustatyta parama energetiniams augalams auginti, nurodyta Reglamento (EB) Nr. 1782/2003 88 straipsnyje. Pagal pateiktus duomenis nustatyta, kad bendras plotas 2007 m. yra 2 843 450 ha.
(4)
Kadangi pirmiau nurodytas 2 843 450 ha plotas viršija didžiausią garantuojamą 2 000 000 ha plotą, už kurį gali būti skiriama parama, reikėtų nustatyti sumažinimo koeficientą, taikytiną vienam ūkininkui tenkančiam plotui, už kurį prašoma paramos 2007 m.
(5)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Sumažinimo koeficientas, taikytinas vienam ūkininkui tenkančiam plotui, už kurį pagal Reglamento (EB) Nr. 1782/2003 88 straipsnį 2007 m. prašoma paramos energetiniams augalams auginti, yra 0,70337.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. lapkričio 30 d.